Общинска избирателна комисия Тервел

**ПРОТОКОЛ № 15**

Днес, 09.10.2019г. в гр.Тервел се проведе заседание на Общинска избирателна комисия-Тервел. На заседанието присъстваха:

**Зам.Председател:** Адем Мустафов Адемов

**Секретар:** Капка Христова Георгиева

Членове: Маринка Върбанова Николова

Елка Цонева Иванова

Димитър Христов Цонев

Валентин Стоянов Петров

Мария Станчева Минчева

Маринка Стефанова Тодорова

Заседанието бе открито в 15:30 часа и председателствано от Зам. Председателя на ОИК-Тервел Адем Адемов.

Установено бе присъствието на 8 члена на ОИК-Тервел и наличие на кворум. Отсъстват Невяна Димитрова Пенчева – Председател на ОИК и Александър Стоянов Александров – заместник председател на ОИК, Виолета Русева Янкова - член.

Зам.Председателят на комисията запозна присъстващите с проекта за дневен ред, като след разисквания единодушно с 8 *гласа ЗА* бе приет следния дневен ред:

**1. Сигнал за разлепени плакати за предизборна агитация на нерегламентирани места в гр.Тервел и с.Безмер, общ.Тервел.**

**1.По точка първа от дневния ред:**

Зам. Председателят докладва проект за решение. След направени разисквания и констатация и на основание чл. 87 от Изборния кодекс, ОИК-Тервел взе следното:

***РЕШЕНИЕ  
№ 78-МИ  
Тервел, 09.10.2019г.***

***ОТНОСНО:*** *Сигнал за разлепени плакати за предизборна агитация на нерегламентирани места в гр.Тервел и с.Безмер, общ.Тервел.*

*На 09.10.2019г. в Общинска избирателна комисия - Тервел, постъпи писмо от Началника на РУ-Тервел с вх. № 74/09.10.2019г., в едно със справка за извършен обход на служители от РУ – Тервел в гр.Тервел и с.Безмер. От получената справка ОИК – Тервел установи, че на 08.10.2019г. в 09:30 часа служители на РУ-Тервел са извършили обход на гр.Тервел и с.Безмер като са установили, че в общинския център на информационна табела находяща се по улица „Цар Иван Асен ІІ“ срещу бившия ресторант „Север“, указваща финансиране на ПСОВ има залепени плакати на ПП „ДПС“. По време на същият обход е констатирано, че на електрическите стълбове в с.Безмер също има залепени плакати на ПП „ДПС“.*

*Във връзка с гореизложеното, ОИК-Тервел установи, че съгласно разпоредбата на чл.183, ал.3 от ИК са налице нарушения относно поставянето на агитационни материали на места, които не са определени в Заповед № 610/17.09.2019г. на кмета на Община Тервел.*

*Въз основа на гореизложеното и съгласно чл.186, ал.1 и ал.3 от ИК, Общинска избирателна комисия – Тервел,*

*Р Е Ш И:*

*ВЪЗЛАГА на кметовете на община Тервел и кметство с.Безмер, общ. Тервел или упълномощени от тях лица, съгласно горепосочения сигнал, да премахнат агитационните материали - плакати, поставени на нерегламентираните за това места, както и да премахнат всички други агитационни материали поставени в нарушение на ИК.*

*Препис от решението да се изпрати на кмета на община Тервел и на кмета на кметство с.Безмер за изпълнение.*

*Решението подлежи на обжалване пред ЦИК - София в тридневен срок, считано от обявяването му.*

*Препис от решението да се изложи на информационното табло на ОИК – Тервел.*

**Гласували 8 членове на ОИК- Тервел:**

**„За“ – Адем Адемов, Капка Георгиева, Маринка Николова, Елка Иванова, Димитър Цонев, Валентин Петров, Мария Минчева, Маринка Тодорова**

**„Против“ – 0**

**Поради изчерпване на дневния ред заседанието на ОИК-Тервел бе закрито в 16:00 часа.**

Зам.Председател: ………………………………………….

(Адем Мустафов Адемов)

Секретар: ……………………………………………..

(Капка Христова Георгиева)